**POŽIADAVKY NA PRIJÍMACIE SKÚŠKY DO 1. ROČNÍKA**

**ŠTUDIJNÝ ODBOR – 8229 Q 03 hudba - HRA NA KLAVÍRI**

# *Teoretické skúšky:*

# Pozostávajú z dvoch častí: prvá časť je test z hudobnej teórie a dejín hudby a druhá časť je zo sluchovej analýzy. Obidva testy sú v písomnej forme.

**Hudobná teória a dejiny hudby** (rozsah učiva na ZUŠ)

* ovládať notopis v husľovom a basovom kľúči,
* čítanie a zápis nôt v rôznych oktávach,
* ovládanie durových a molových stupníc, súbežné tóniny, harmonická a melodická mol,
* základné a odvodené intervaly,
* tvorba durových, molových kvintakordov a ich obratov, dominantný septakord a obraty,
* prednesové označenia, tempo, dynamika,
* orientácia v najzákladnejších hudobných štýloch (barok, klasicizmus, romantizmus, impresionizmus, 20. storočie),
* základná znalosť nástrojov orchestra.

**Sluchová analýza** (intonácia a rytmus)

* rozlišovacie hudobné schopnosti (rozlišovanie stupníc dur a mol, pôvodnej, harmonickej a melodickej, rozlišovanie harmonických intervalov),
* rozlišovanie durových a molových akordov,
* rozlišovanie základných rytmických útvarov,
* hudobná pamäť (porovnávanie počutých melodických a rytmických úryvkov),
* hudobné myslenie (uvádzanie tónov do vzťahov- napr. zistenie, kedy sa vráti niektorý tón, koľkokrát sa vyskytuje najvyšší alebo najnižší tón v melódii a pod.).

***Praktické skúšky:***

* **stupnice:** jedna durová a jedna molová stupnica v rovnom pohybe aj v protipohybe v oktávach;
* **akordy:** veľký rozložený kvintakord s obratmi;
* **1 etuda**: *J.B. Cramer alebo C. Czerny op. 299*
* **1 dvojhlasú alebo trojhlasú invenciu od *J.S. Bacha;***
* **rýchla časť sonáty z obdobia klasicizmu:** J. Haydn alebo W. A. Mozart;
* **skladba z obdobia romantizmu;**
* **skladba z obdobia 20.alebo 21. storočia**